Andres Raja

Andres Raja (sündinud 2. juunil 1982 Leningradis) on Eesti kergejõustiklane (kümnevõistlus).

Andres Raja alustas mitmevõistluse treeninguid alles 2004. aastal. Tema treenerid olid varem Remigija Nazarovienė ja seejärel Andrei Nazarov.

2005. aastal võitis ta kümnevõistluses Sloveenia meistrivõistlused.

2008. aasta suveolümpiamängudel Pekingis sai ta isikliku rekordiga (8118 punkti) 12. koha.

2009. aasta maailmameistrivõistlustel parandas ta oma isiklikku rekordit ühe punktiga (8119) ning sai 15. koha.

2012. aasta märtsi lõpus vigastas ta Ameerikas Florida osariigis Orlando lähistel treeningulaagris põlve, mistõttu tegi läbi kaks põlveoperatsiooni. See tõmbas kriipsu peale Londoni olümpiamängude normi täitmisele ja ka juulis 2012 Helsingis toimunud Euroopa meistrivõistlustel osalemisele (EM-i norm oli tal juba varem täidetud).Andres Raja: olen leidnud endas jõudu, et edasi teha ERR Sport, 05.09.2012.

2. veebruaril 2013 teatas Andres Raja, et loobub tippspordist.http://sport.delfi.ee/news/kergejoustik/eesti/delfi-video-andres-raja-lopetamisest-igasugused-vahendid-treenimiseks-on-viimased-poolteist-aastat-puudunud.d?id=65620242 29. juunil ja 30. juunil 2013 osales Raja mitmevõistluse karikavõistluste superliigas Eesti koondise koosseisus, kus ta sai individuaalarvestuses 7909 punktiga 6. koha Kadi Parts. Kuuenda kohaga lõpetanud Raja: loomulikult olen väga rahul! Postimees Sport, 30. juuni 2013.. 

Maailma hooaja edetabelis on ta olnud seitsmevõistluses 2009. aastal 10. ja 2011. aastal 6. kohal. Kümnevõistlejana jõudis ta küll nn 8000 punkti meeste klubisse, kuid Eesti kõigi aegade esikümnesse ta ei mahu.

Osalenud ise lapsena Eesti Televisiooni võistlussarjas "TV 10 olümpiastarti", on Andres Raja pärast tippspordist loobumist treeneri ja Tallinna Kuristiku Gümnaasiumis kehalise kasvatuse õpetajana töötades jõudnud uuesti laste spordi juurde.Tallinna Kuristiku Gümnaasiumi töötajad Tallinna Kuristiku Gümnaasiumi koduleht, vaadatud 21.04.2022.

 Isiklikud rekordid 
Välisrekordid
 Ala  Tulemus  Aeg Koht 100 m jooks  10,81  30. mai 2009  Götzis 200 m jooks  21,52  17. juuli 2011  Tallinn  400 m jooks  48,83  09. august 2011  Viljandi 48,88  27. juuni 2009  Szczecin 1500 m jooks  4.37,13  29. juuli 2009  Barcelona  110 m tõkkejooks  13,89  1. august 2009  Tallinn  Kõrgushüpe  2.04  28. juuli 2010  Barcelona  Teivashüpe 4.80  22. august 2008  Peking 4.80    20. august 2009 Berliin  Kaugushüpe 7.51 24. juuni 2008  RakvereKuulitõuge 14.96   19. juuli 2008 Tallinn Kettaheide 45.84   14. juuni 2011 TallinnOdavise 67.16   22. august 2008 PekingKümnevõistlus 8119   21.–20. august 2009 Berliin

Siserekordid
 Ala  Tulemus  Aeg Koht 60 m jooks  6,95   8. märts 2008   Valencia 1000 m jooks  2.42,15  13. veebruar 2010  Tallinn   60 m tõkkejooks  7,87   28. jaanuar 2011   Tartu Kõrgushüpe  2.10   5. veebruar 2011  Tallinn Teivashüpe 4.80    3. veebruar 2008 Tallinn  Kaugushüpe 7.42   8. märts 2008  ValenciaKuulitõuge 15.47   1. veebruar 2013 Tallinn Seitsmevõistlus 6114   2.–6. veebruar 2011 Tallinn

 Isiklikku 
Andres Raja oli tippsportlasena 185cm pikk ja kaalus 80 kg.

Viited

 Välislingid 


Balta ja Raja püstitasid isiklikud rekordid, Postimees, 21. jaanuar 2008
 Märt Roosna, Deivil Tserp. Nazaroviene juurde naasnud Raja: "Lahkumine oli suur viga!" Õhtuleht, 31. märts 2009

Kategooria:Eesti kümnevõistlejad
Kategooria:Sündinud 1982